 เป็นมาได้หลายเดือนแล้วครับ ไม่มีอาการเจ็บใดๆไม่แสบไม่คันครับผม
สวัสดีค่ะ การมีตุ่มที่อวัยวะเพศชาย อาจเกิดจาก-หูดเช่นหูดหงอนไก่ หูดข้าวสุก จะมีลักษณะจำเพาะคล้ายเป็นติ่งเนื้อยื่นออกมา เป็นโรคติดต่อทางเพศสัมพันธ์หรือการสัมผัส อาจไม่มีอาการอะไรชัดเจน-ติ่งเนื้อขนาดเล็กที่อวัยวะเพศ ที่ทางการแพทย์เรียกว่า pearly penile papules (PPP) มักเกิดขึ้นรอบๆ คอ หรือส่วนล่างของปลายอวัยวะเพศ และมักจะไม่ก่อให้เกิดอาการใดๆ เช่น อาการคัน อาการแสบ อาการปวดใดๆ ไม่จำเป็นต้องรักษา ไม่ใช่โรคติดต่อทางเพศสัมพันธ์-เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัสการดูแลตัวเองเบื้องต้น ไม่ไปแกะตุ่ม ทำความสะอาดอวัยวะเพศด้วยน้ำเปล่าสะอาด งดการมีเพศสัมพันธ์ไปก่อน ควรไปพบแพทย์ทั่วไปหรือแพทย์ผิวหนังซักครั้งเพื่อดูรอยโรคจริงและตรวจร่างกายระบบอื่นๆเพิ่มเติม แพทย์อาจสะกิดนำน้ำข้างในตุ่มไปตรวจดูว่าไม่ใช่โรคเริมค่ะ ยังไม่ควรเอายาอะไรมาทาเอง รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง